Diari Oficial de la Generalitat Valenciana


Sumari del DOGV 188, del 03-09-1984 (1984/803363)

ORDRE de 20 de juliol de 1984, de la Conselleria de Cultura, Educació i Ciència, per la qual es concedeixen subvencions per a l'adquisició de material didàctic i per a la construcció i ampliació de llocs escolars de Formació Professional.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   188

Data del DOGV
:   03-09-1984

Secció del DOGV
:   ALTRES DISPOSICIONS

Número del document
:   1984/803363


Data del document
:   20-07-1984

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de juliol de 1984, de la Conselleria de Cultura, Educació y Ciència, per la qual es concedeixen subvencions per a l'adquisició de material didàctic i per a la construcció i ampliació de llocs escolars de Formació Professional.  
Examinats els expedients tramitats en sol·licitud de subvenció per a l'adquisició de material didàctic cursats en l'any 1983, segons que disposen el Decret 488/1973, d?1 de març (BOE 21 de març), OM de 22 de gener de 1976 (BOE 27 de gener) i Resolució de 26 de gener de 1983 (BOE 19 de febrer) i tenint en compte que mitjançant els documents aportats pels interessats i els informes facilitats pels Serveis Territorials d'Educació, queda prou justificada la finalitat i l'oportunitat de la despesa.   
Vist el Reial Decret 2093, de 28 de juliol, sobre traspàs de funcions i serveis de l'Administració de l'Estat a la Comunitat Valenciana,   
ORDENE:   
Primer  
Concedir als Centres beneficiaris que figuren inclosos en els annexos d'aquesta ordre, les subvencions per al material didàctic i la realització d'obres de construcció i ampliació de nous llocs escolars que s'hi detallen.   
Segon  
Les subvencions esmentades seran lliurades "en ferm" amb càrrec al crèdit 12.20.889.41/089 del pressupost de despeses vigent del Departament.   
Tercer  
La concessió d'aquestes subvencions queda condicionada que els beneficiaris complesquen el que estableix el Decret 488/73, d?1 de març i l?ordre del Ministeri d'Educació i Ciència de 22 de gener de 1976.   
L'incompliment de les condicions de les subvencions a què hom fa referència en els apartats anteriors n'originarà la revocació.   
Quart  
En el termini d'un mes a partir de la notificació d'aquesta Ordre als centres interessats, haurà de quedar instal·lat el material didàctic i el mobiliari l'adquisició dels qual és objecte de la subvenció concedida.   
Cinqué  
Una vegada instal·lat aquest material, l'entitat beneficiària haurà d'acreditar fefaentment la inversió efectuada, que haurà de suposar en tot cas, en conjunt i com a mínim., el doble de la quantitat otorgada, i es justificarà mitjançant factures d'adquisició i acta de recepció, en què haurà d'intervenir el Cap del Servei Territorial del Departament o persona en qui delegue. Aquesta documentació, necessària per a l'expedició del lliurament oportú, serà elevada a la Direcció General d'Ensenyaments Mitjans de la Conselleria de Cultura, Educació i Ciència.   
Sisé  
El material objecte de la subvenció quedarà degudament incorporat a l'inventari del Centre, fent-hi constar expressament en cada cas la circumstància de material subvencionat.   
Seté  
En el cas que algun centre beneficiari de subvencions en aquest capítol de material didàctic, fas clausurat o transformat, i deixàs d'impartir els ensenyaments de Formació Professional que justifiquen l'ajuda que s'atorga amb aquesta Ordre, el material objecte d'aquesta serà posat a disposició de la Conselleria de Cultura, Educació i Ciència.   
Vuité  
També serà condició inexcusable per a l'ús del material adquirit amb l'ajuda otorgada, el compromís del centre beneficiari de no percebre de l'alumnat quotes superiors a les assenyalades per a aquells que estan acollits a la situació de gratuïtat.   
Nové  
Si hi hagués incompliment per part d'algun Centre, de la condició assenyalada en l'apartat anterior o hom no li donàs al material l'ús per al qual és adquirit, el Servei Territorial corresponent incoarà l'expedient oportú, a fi que el material subvencionat siga lliurat a la Conselleria de Cultura, Educació i Ciència.   
Deu  
Per a la percepció de l'import de les subvencions a la construcció i ampliació de centres no estatals assignats els beneficiaris hauran de justificar la realització de les obres en la forma establerta en l'Ordre Ministerial de 22 de gener de 1976.   
El pagament de les subvencions serà realitzat per la Conselleria de Cultura, Educació i Ciència, a través de l?Institut de Crèdit Oficial, segons que estableix el número 11 de l'OM de 22 de gener de 1976.   
Onze  
El termini d'execució de les obres per als Centres beneficiaris de la subvenció serà de 3 anys comptats des de la data de concessió.   
Les obres s'ajustaran al projecte remés per l'interessat i aprovat per l'Oficina Regional de Supervisió.   
Dotze  
Els beneficiaris queden obligats a dedicar a Formació Professional els béns en què es materialitzen aquestes subvencions i que no serà inferior a trenta anys.   
Tretze  
Segons que disposa el Decret 488/73, en l?article 4.t, apartat 1.b), els beneficiaris no podran gravar els immobles amb altres càrregues que aquelles que tinguessen per objecte garantir crèdits destinats a la construcció de l'edifici, tret del cas previst en el mateix apartat de l'article esmentat.   
València, 20 de juliol de 1984.   
El Conseller de Cultura, Educació i Ciència,   
CEBRIA CISCAR I CASABAN   
ANEXO I  
RELACIÓN DE CENTROS NO ESTATALES DE FORMACION PROFESIONAL A LOS QUE LES CONCEDE SUBVENCIONES A LA CONSTRUCCION  
 Llombay (Valencia) "La Malvesia" 4.717.220  
 Valencia "Juan Comenius" 54.971.108  
 Valencia "C.A.J." 4.271.400  
 Elche (Alicante) "S. José Artesano" 1.754.627  
 Total 20.415.564